Хьымкәараса иабдуцәа рнышәанҭрақәа арантә быжьба-ааба верс набжьаны, лбаа аӡиас аԥшаҳәаҿоуп иахьыҟоу, урҭ абжак ргәы ҭаҳахьеит, абжак ахьыҟоу узымдыруа адгьыл иалаӡхьеит, араб ҩырақәа рынны ирхагылаз аҳаҭгәынқәа, ақьашанақәа еиҟәыжәжәа-еиҟәыԥԥа иҵҩырны икаҳахьеит, рыбжеиҳаракгьы злакәыршаз аихацқәа, ахаан ҳаԥсып згәамхәуа, арахь иқәнагалаз шьоукы еимыхны иргахьеит, рыҩнқәа рбарҵақәа аладырԥшӡеит